|  |  |  |
| --- | --- | --- |
| **Tantárgy neve: SZAKMÓDSZERTAN (KÖZGAZDÁSZTANÁR) III.** | **Kódja: NOG\_KG100G4** | **Kreditszáma: 4** |
| A tanóra típusa: **ea./szem**./gyak./konz. és száma: **2+2** | | |
| A számonkérés módja (koll./gyj./egyéb): **GYAKORLATI JEGY** | | |
| A tantárgy tantervi helye: osztatlan [10 féléves] képzésben **7. félév;** osztott[5 féléves] képzésben **3. félév** | | |
| Előtanulmányi feltételek *(ha vannak)*:**SZAKMÓDSZERTAN (KÖZGAZDÁSZTANÁR) II.** | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| A kurzus célja a hallgatók felkészítése az iskolai tanítási gyakorlatra és majdani tanári munkájuk végzésére. Legyenek képesek a pedagógiai hivatás gyakorlására a NAT-ban és a Kerettantervben a közgazdasági szakmacsoportos alapozó ismeretek 9-10. évfolyamán a gazdasági környezetünk tantárgy kapcsán előírt oktatási és nevelési célok megvalósítására, szakmai, módszertani és pedagógiai ismeretek folyamatos megújítására.  ***A kialakítandó kompetenciák:***  *Ismeretek:* olyan módszertani eljárások megismerése, melyekkel segíteni tudja majd a tanulókat a gazdasági, politikai kérdések felé orientálásban érdeklődésük felkeltésével, megfigyeléseik és személyes tapasztalataik megerősítésével, a gazdasági élet alapvető területeinek, szereplőinek, kapcsolatrendszerének megismerésével, rendszerezésével.  *Készségek, képességek:* jó ítélőképesség, modell-alkotás képessége, motiváló készség, kockázatvállalás  *Attitűdök:* játékosság, kreativitás, empátia, a célok elérésére irányuló motiváció és eltökéltség a személyes és társadalmi életben, valamint a munkában  ***Fontosabb témakörök:***  Gazdasági környezetünk tantárgy alábbi, fő tartalmi kérdéseihez kapcsolódó kiegészítő ismeretek, és a magyarázatot áttekinthetőbbé tevő háttérinformációk:   * Gazdasági alapismeretek: szükségletek, termelés, szolgáltatás és kapcsolatuk, a gazdálkodás, gazdaság, infrastruktúra, munkamegosztás, a nemzetgazdaság ágazati szerkezete, a termelési tényezők, piac, kereslet, kínálat * A gazdálkodás szervezeti keretei (Az állam szerepe és feladatai): A költségvetés szerepe, felépítése, az állam szerepe a piacgazdaság feltételeinek megteremtésében, az adók és támogatások szerepe az állam gazdálkodásában * A háztartás gazdálkodása: A háztartás bevételei és kiadásai, megtakarítások a háztartásban és a hitel szerepe a háztartások pénzgazdálkodásában   A megismert fogalmak szabatos, tudatos megfogalmazása. A mindennapi tapasztalatok felhasználása a tanulás folyamatában. Speciális, aktivitásra építő módszerek: csoportmunka; projektmódszer, esettanulmányok.  Tanítás sajátos területeken: szakköri munka, kiemelkedő képességű tanulókkal való foglalkozás; a lemaradó tanulók felzárkóztatásának módjai. Tanórán és iskolán kívüli lehetőségek: tanulmányi látogatások, kirándulások – gazdasági témájú tanóra tartása külső helyszínen.  Megjegyzés: a kurzus néhány alkalommal tanóra-megfigyeléseket és –elemzéseket is magában foglal.  ***Számonkérés***  A hallgatóknak a félév során négy részfeladatot kell megoldaniuk. Be kell nyújtaniuk **három írásbeli házi feladat**ot (egy hospitálási jegyzőkönyvet, amely 9-10. évfolyam gazdasági környezetünk tantárgy tanóráján készült; továbbá az azt követő óra óravázlatát, valamint egy témazáró dolgozatot). Minden hallgatónak csatlakoznia kell egy 2-3 fős **team**-hez; a csoportok adott témát előre meghatározott időpontra kidolgoznak és prezentáció kíséretében eredményeiket bemutatják az évfolyamcsoportnak. (A kidolgozandó témákat a kurzus vezetője határozza meg az első foglalkozáson.) | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| ***Kötelező irodalom***  Lázár P.- Kincses M.- Kovács K. (2002): *Gazdasági környezetünk I*. Novoprint, Budapest.  Lázár P.- Kincses M.- Kovács K. (2003): *Gazdasági környezetünk II*. Novoprint, Budapest.  ***Ajánlott irodalom:***  Nagy Árpádné, Petrik Krisztina (2006): *Gazdasági és jogi környezetünk I.,* Műszaki Kiadó, Budapest.  Nagy Árpádné, Petrik Krisztina (2006): *Gazdasági és jogi környezetünk II.,* Műszaki Kiadó, Budapest.  Borgula Ilona – Horváth István: *Gazdasági alapismeretek – A közgazdasági szakközépiskolák számára*, Műszaki Könyvkiadó, 2004. | | |
| **Tantárgy felelőse:** Kádek István PhD, főiskolai tanár | | |
| **Tantárgy oktatásába bevont oktatók:** Hollóné Kacsó Erzsébet PhD, főiskolai tanár;  Tóth László PhD hallgató, tanársegéd | | |